open-index/open-wikipedia-markdown huggingface dataset:
Beşiktaş J.K.

**Beshiktosh**-  Turkiyadagi Superligada ishtirok etuvchi Beshiktosh Gimnastika Klubining futbol jamoasi hisoblanadi. U 1903-yilda **Bereket Gimnastika Klubi** nomi ostida tashkil etilgan. 2012—2013-yilgi mavsum oxirida klub yangi maydoni qurilishini boshladi. U gerblarida yarim oy va yulduz tasvirlanishiga ruxsat berilgan 28 ta turk klubidan biridir. O'zining ichki va xalqaro ko'rsatkichlari, sovrinlari bilan Turkiyaning eng yaxshi futbol klublaridan biri hisoblanadi.

Beshiktosh klubi umumiy hisobda jami 16 ta Superliga (14 ta Superliga +2 ta Federatsiya kubogi),10 ta Turkiya kubogi va 9 ta Turkiya Superkubogi kabi sovrinlarga ega.

Shuningdek, u o'z tarixida jami 21 marta Turkiya chempionligini qo'lga kiritgan. Jumladan, professional ligada 14 marta, Superligada 14 marta, Federatsiya kubogida 2 marta, futbol bo'yicha Turkiya chempionatida 2 marta va Milliy klasterda 3 marta. Jamoa 1986—1987-yilgi mavsumda ham o'z tarixidagi eng katta natijani qayd etib, Chempionlar kubogi chorak finaligacha yetib borgan. Superligada Galatasaroy va Fenerbaxche klublaridan keyin eng ko'p sovringa ega jamoa hisoblanadi.

## Yevropa kuboklari

* UEFA Chempionlar Ligasi **chorak finali (1):** 1986—1987-yillar;
* UEFA Yevropa ligasi **chorak finali (2):** 2002—2003-yillar, 2016—2017-yillar.

## Manbalar

## Havolalar
* Beshiktosh (futbol jamoasi) profili Beshiktosh rasmiy saytida 23 Eylül 2011 tarihinde     
* Beshiktosh profili UEFA .com saytida 25 Eylül 2011 tarihinde     
* Beshiktosh AŞ profili TFF.org saytida 28 Eylül 2018 tarihinde     
* Beshiktosh UEFA Yevropa ligasida 23 Eylül 2011 tarihinde     
* Beshiktosh profili  Transfermarkt.com.tr saytida 30 Mart 2014 tarihinde
Yusuf al-Xorazmiy (Abu Yaʼqub Sirojuddin)

**Yusuf ibn Abu Bakr ibn Muhammad ibn Ali as-Sakkokiy, al-Xorazmiy** (hijriy 555-yil jumodulavval oyining 3-sanasi (milodiy 1160-yil)da tavallud topgan, 626-yil rajab oyining oxirrog‘i (milodiy 1229-yil)da Xorazmda vafot etgan) — grammatika, morfologiya, ritorika, stilistika, aruz va sheʼriyat ilmlari bo‘yicha faoliyat olib borgan olim.

## Asarlari
* „*Talxisu miftohi-l-ulum*“ (Ilmlar kaliti maʼnosini anglatuvchi „Miftohu-l-ulum“ asarining qisqacha bayoni);
* „*Musʼhafu-z-zahra*“ („Zahra musʼhafi“).

## Manbalar
Yusuf as-Sogʻarjiy

** (Abu Yaʼqub) Yusuf ibn Baxtiyor ibn Muhammad as-Sog‘arjiy** (hijriy 502-yil safar oyining 12-kuni juma oqshomi (milodiy 1109-yil)da vafot etgan) Samarqandning G‘onfar ko‘prigi (to‘g‘oni) boshidagi Solih ko‘chasida yashagan. Hoit Hayyon ko‘chasidagi madrasada tahsil olgan. G‘onfar ko‘prigi (to‘g‘oni) boshidagi maqbaraga dafn etilgan. U ulamolardan, undan esa boshqalar rivoyat qilganlar.

## Manbalar
Yusuf ash-Sharvoniy (Ziyouddin)

**Yusuf ibn Ali ash-Shumoxiy ash-Sharvoniy** (hijriy 890-yil (milodiy 1485-yil)da vafot etgan) — „Maxdumal-Xilvatiy“ laqabli sufiy bo‘lgan.

## Asari
* „*Odobu-l-irshod va silsilatu-l-arvoh*“ („Irshod odobi va ruhlar silsilasi“).

## Manbalar
Yusuf an-Naziriy

** (Al-Imom Abu Yaʼqub) Yusuf ibn Muhammad ibn Muso ibn al-Abbos ibn al-Fazl ibn an-Nazir al-Hanafiy an-Naziriy al-Mudiy** (hijriy 449-yil safar oyi (milodiy 1057-yil)da vafot etgan) — nasaflik, ulamolarning peshvolaridan bo‘lgan. U ulamolardan, ulamolar ham undan hadis rivoyat qilganlar. Nasafda tarqalgan vabo kasalining oxirgi kuni vafot etgan. Janozasini Ahmad ibn Muhammad al-Baladiy o‘qigan.

## Manbalar
Yusuf al-Marvarruziy

** (Abu Yaʼqub) Yusuf ibn Muso ibn Abdulloh ibn Xolid ibn Hamuk al-Marvarruziy** (hijriy 296-yil (milodiy 909-yil)da vafot etgan) — Xurosonning eng ko‘zga ko‘ringan muhaddislaridan bo‘lgan. Xuroson, Bag‘dod, Basra, Kufa, Hijoz va Misrga borib, hadislarni jamlagan. U ulamolardan, ulamolar ham undan hadis rivoyat qilganlar.

## Manbalar
Yusuf ibn Ali anNujonikasiy

** (Abu Muhammad) Yusuf ibn Ali ibn Abbos ibn Abi Bakr ibn Solih ibn Jaʼfar ibn Muhammad ibn Soliman-Nujonikasiy al-Ustrushaniy** (hijriy 527-yil (milodiy 1133-yil)da Samarqand shahrida vafot etgan) — faqih va muhaddis. U Ustrushananing Nujonikas qishlog‘ida tavallud topgan. U ilm talabi bilan Samarqand shahriga ko‘chib o‘tib, shu yerda muqim yashagan va al-Attorin masjidida mudarrislik qilgan. U ulamolardan, undan esa boshqalar hadis rivoyat qilganlar. Chokardiza qabristoniga dafn etilgan.

## Manbalar
Yusuf al-Foriziy

**Yusuf ibn Muhammad ibn Yusuf ibn Ahmad al-Foriziy ash-Shayx al-Voizan-Nasafiy** (hijriy 530-yil (milodiy 1135-yil)da vafot etgan) — Nasaf ahlidan bo‘lgan. U ulamolardan, ulamolar ham undan hadis rivoyat qilganlar.

## Manbalar
68 Whiskey

***68 Whiskey*** — Roberto Benabib tomonidan yaratilgan amerikalik military comedy-drama teleseriali. Isroilning *Charli Golf One* teleserialiga asoslangan ( *Taagad* nomi bilan tanilgan), 2020-yil 15-yanvarda Paramount Network- da premyerasi bo'lib o'tdi. 2020-yil sentyabr oyida serial bir mavsumdan keyin bekor qilindi.

## Aktyorlar va qahramonlar

### Asosiy

* Sem Kili Kuper Robek rolida
* Geyj Golaytli Greys Durkin rolida
* Kristina Rodlo serjant Roza Alvares rolida
* Jeremi Tardi shtab-serjant Mexi Devis rolida
* Nikolas Kumbe Entoni Petrocelli rolida
* Fahim Fazliy sardor sifatida
* Derek Theler Sasquatch rolida
* Bet Risgraf mayor Sonia Holloway rolida
* Polkovnik Xarlan Ostin rolida Lamont Tompson

### Takroriy

* Usmon Ally kapitan Hazara rolida
* Artur Benson Xalil rolida
* Aaron Glenane oshpaz Kolin Geyl rolida
* Linc Hand Crash sifatida
* Jade Albany Kassola rolida
* Qosim rolida Umar Maskati

## Epizodlar

## Ishlab chiqarish

### Rivojlanish
2018-yilning 9-iyulida Paramount Network ishlab chiqarishga pilot buyurtma bergani ma’lum bo‘ldi. Uchuvchi rejissyor Michael Lehmann va muallifi Roberto Benabib, ular shuningdek, Brayan Grazer, Frensi Kalfo, Sion Rubin, Efrat Shmaya Dror, Danna Stern, Semi Kim Falvi va Michael Lehmann bilan birga ijrochi prodyuserlik qilishgan. 2019-yilning 30-aprelida Paramount Network ishlab chiqarishga o‘n qismdan iborat birinchi mavsum uchun seriyali buyurtma bergani haqida xabar berilgan edi. Serialda ishtirok etgan ishlab chiqarish kompaniyalari "CBS Television Studios", "Imagine Television" va "yes Studios" dan iborat bo'lishi rejalashtirilgan edi. Serial premyerasi 2020-yil 15-yanvarda boʻlib oʻtdi 2020-yil 2-sentabrda Paramount Network bir mavsumdan keyin serialni bekor qildi.

2021-yildagi kengaytirilgan Twitter sahifasida yozuvchi Dylan Park-Pettiford va hikoyalar muharriri Caitie Delaney serialdagi yozuvchi ishga kirish uchun Marines martaba uydirgani va faqat mavsum o‘rtalarida ma’lum bo‘lganligi va o‘chirilganligini ma’lum qildi. Park-Pettifordning shubhalariga.

### Kasting
2019-yil sentabrida Sam Keeley, Gaye Golaytli, Kristina Rodlo, Jeremi Tardi, Nikolas Kumb, Derek Theler, Bet Risgraf va Lamont Tompson serialning doimiy ishtirokchilari sifatida, Usman Alli, Artur Benson va Aaron Glenana rolini ijro etgani e’lon qilindi. takrorlanuvchi rollar. 2019-yil oktabr oyida Linc Hand va Jade Albany aktyorlar tarkibiga qo'shilishdi.

## Qabul

### Tanqidiy javob
Ko'rib chiqish agregatsiyasi veb-saytida Rotten Tomatoes seriyasi 8 ta sharhga asoslanib, o'rtacha 6/10 reyting bilan 88% ni tasdiqlash reytingiga ega. O'rtacha og'irlikdan foydalanadigan Metacritic seriyaga 4 ta tanqidchilar asosida 100 balldan 61 ball berdi, bu "generally favorable reviews" ni ko'rsatadi.

## Manbalar


## Havolalar
Yusuf al-Gʻurashkiy

** (Abu Yaʼqub) Yusuf ibn Shohik ibn Tolib ibn Aslam al-G‘urashkiy** (hijriy 521-yil jumodulavval oyi (milodiy 1127-yil)da vafot etgan) Samarqandda istiqomat qilgan. U ulamolardan, ulamolar ham undan hadis rivoyat qilganlar. U 83 yoshida dunyodan oʻtgan.

## Manbalar
Yusuf an-Nujoniykasiy

** (Abu Muhammad) Yusuf ibn Ali ibn al-Abbos ibn Abu Bakr ibn Solih ibn Jaʼfar ibn Muhammad ibn Solim an-Nujoniykasiy al-Ustrushaniy** (hijriy 527-yil (milodiy 1133-yil)da Samarqandda vafot etgan) — Samarqandda yashagan, faqih bo‘lgan. „Masjidu-l-attorin“ degan joyda dars o‘tgan. U ulamolardan, ulamolar ham undan hadis rivoyat qilganlar.

## Manbalar
Yusuf al-Ardabiliy

**Yusuf ibn Ibrohim al-Ardabiliy, ash-Shofiʼiy** (hijriy taxminan 779-yil (milodiy 1377-yil)da yoshi to‘qsondan oshganda vafot etgan) — Ardabili ahliga mansub muhaddis va faqih bo‘lgan.

## Asarlari
* „*al-Anvoru li-amali-l-abror fi furuʼi-l-fiqhi-sh-shofiʼiy*“ („Shofiʼiy fiqh haqida ulug‘larning amalidan taralgan nurlar“);
* „*Sharhu-l-masobiyh li-l-Bug‘aviy*“ (Bug‘aviyning"al-Masobiyh" asariga yozilgan sharh", ushbu sharh uch jilddan iborat).

## Manbalar
Kamoluddin at-Tabriziy

**Kamoluddin at-Tabriziy** (hiriy 803-yil (milodiy 1401-yil)da vafot etgan) — fozil inson bo‘lgan. Tabrizda istiqomat qilgan. Tabrizdan yarim farsax masofadagi „Valiyonikuh“ („Tog‘lik valiylar“) qabristoniga dafn etilgan.

## Asarlari

* „*al-Ulum az-zohiriya va-l-botiniya*“ („Zohiriy va botiniy ilmlar“).

Shuningdek, uning qalamiga mansub bir qancha sheʼrlar ham bor.

## Manbalar
Kamola (muhaddis ayol)

**Kamola** (hijriy 558-yil (milodiy 1163-yil)da vafot etgan) nomi bilan mashhur bo‘lgan muhaddis ayol. U ulug‘ muhaddis Abu Muhammad Abdulloh ibn Ahmad ibn Umar ibn as-Samarqandiyning qizi. Kunyasi — Ummul Hasan (Hasanning onasi). Soliha, xayrli ayollardan bo‘lgan. Muhaddis Abdulxoliq Yusufiyning xotini.

## Manbalar
Al-Kotib

**Abu Ahmad ibn Abu Bakr al-Kotib** (taxminan 940-950-yillarda vafot etgan) Buxoroda tug‘ilgan. Otasi Abu Bakr ibn Hamid amir Ismoil ibn Ahmad (900-907) saroyida kotiblik qilgan. Abu Ahmad esa amir Ahmad ibn Ismoil (907-914) vaziri etib tayinlangan. Haj munosabati bilan Makka, Bag‘dod, Omul va boshqa shaharlarga safar qilgan, Hirot, Bo‘shanj va Bodg‘ays shaharlarida hokim bo‘lgan. Abu Ahmad amir vorislari bilan birga saroyda tarbiyalangan. Ilk sheʼrlari vazirlardan al-Jayhoniy (914-922) va mashhur Abul Fazl al-Balʼamiylarga (922-938) bag‘ishlangan. Abu Ahmadning al-Kotib taxallusi uning kotib bo‘lganligidan dalolat beradi. Al-Ataviy degan shoirga yuksak hurmati bois, uni „al-Atavoniy“ deb ham atashgan. Uning 34 baytdan iborat qasida, hajv va boshqa janrlardagi sheʼrlari Saolibiyning „*Yatimat ad-dahr*“ tazkirasi orqali bizgacha yetib kelgan.

## Adabiyotlar

# Abdullayev I. Buxoroningarabiynavis shoirlari. Toshkent:Fan, 1965;
# Abdullayev I. Meros vatalqin. Toshkent: Fan, 2008;
# Abu Mansur Abdumalik ibn Muhammad as-Saolibi. Yatimat ad-daxr fi mahosinahl al-asr („Redkaya jemchujena odostoinstvax lyudey svoyego veka“).Tashkent: Fan, 2005.

## Manbalar
Al-Lays Kamoriy

** (Abu Nasr) al-Lays ibn Amr ibn Hafs al-Kamoriy** (331-hijriy yil (milodiy 943-yil)da vafot etgan) ulamolardan hadis rivoyat qilgan, ulamolar ham undan rivoyat qilganlar.

## Manbalar
Lohiz ash-Shavvoliy

** (Abu Amr) Lohiz ibn Qarit (Abuljunub) ibn Yasribiy ibn Rifoʻa ibn Avf ibn …. ibn Tamim al-Maroiy ash-Shavvoliy** ushbu qishloqda qadimdan yashagan. Otasi Rasulullohning sahobalaridan bo‘lgan. Uni kichikligida ko‘rgan. So‘ngra otasi Basraga borgan. Undan keyin Marvarruzga kelib, shu yerdagi Shavvol qishlog‘ida muqim yashagan. 122 yil umr ko‘rgan. Yuz yoshida o‘g‘li Lohiz tug‘ilgan. Lohiz qadri va mavqei jihatidan Sulaymon ibn Kasirga teng kelar edi. Keyinchalik Abu Muslim uni qatl etgan.

## Manbalar
Kofur al-Kuhandiziy

** (Abulaskar) Kofur ibn Abdulloh al-Kuhandiziy** (hijriy 376-yil (milodiy 986-yilda vafot etgan) asli Buxoroning Kuhandizidan bo‘lgan. U ulamolardan, ulamolar ham undan hadis rivoyat qilganlar.

## Manbalar
Farisiylik

**Farisiylik** - yahudiylik doirasida paydo bo‘lgan ilk yo‘nalishlardan sanaladi. Uning nomi kelib chiqishi xususida manbalarda bir qancha qarashlar mavjud. “Farisiylik” - ivritcha “perushim” so‘zidan kelib chiqqan bo‘lib, lug‘atda “ajralib chiqqanlar” ma’nosini anglatadi. Arab manbalarida mazkur oqimni o‘rta asrlarda islom dini doirasida mavjud bo‘lgan “moʻtazila” yo‘nalishiga qiyoslashadi. “Moʻtazila” so‘zi ham arab tilida “ajralib chiqqanlar” ma’nosini anglatib, islom tarixiga oid manbalarida kalom ilmi bilan shug‘ullangan toifaga nisbatan qo‘llanilgan. Ko‘pchilik olimlar ushbu ikki toifa o‘rtasida hech qanday aloqa yo‘qligini ta’kidlasalarda, ba’zilar buning ziddini aytadilar. Jumladan, misrlik tarixchi Ahmad ibn Ali Makriziy (1364-1442 yy.) moʻtaziliylar zamonida “Farishim” (“ajralib chiqqanlar”) nomli yahudiylarning toifasi bo‘lgani hamda ularning ba’zi qarashlari islom dinidagi moʻtazilalarning qarashlariga o‘xshash bo‘lganini keltiradi. Bundan kelib chiqib, olim, ba’zi islomni qabul qilgan yahudiylar “farishimlar” bilan moʻtazila orasidagi ba’zi o‘xshashliklarni ko‘rgach, ularni shu nom bilan atagan bo‘lishi mumkin, degan qarashni bildiradi.
Umuman olganda “farisiylar” atamasi aynan qachon va kim tomonidan ilk bor ishlatilgani xususida manbalarda aniq ma’lumot uchramaydi. Shunday bo‘lsada, misrlik olim Ahmad Shalabiy bu nom ularning raqobatchilari bo‘lgan sadduqiylar tomonidan berilgan bo‘lishi mumkin degan qarashni keltiradi. Chunki, tarixiy manbalarda “farisiylar” o‘zlarini “birodarlar” deb ataganlari zikr qilinadi.
Farisiy hamda sadduqiylar haqida Injilda ham ma’lumotlar bor. Unga ko‘ra, farisiylar Iso Masihga nisbatan eng adovatkor, unga turli tuxmatlar qilib, xochlanishgacha olib borgan firqa sifatida ko‘rsatiladi. Ularning bu yo‘lni tutishlariga asosiy sabab esa, Iso farisiiylarga nisbatan qattiq ayblovlarni qo‘ygani, ularni to‘gri yo‘ldan adashgan deb atagani sabab bo‘lgan.
E’tiqodiy jihatdan farisiylar ikki nuqtada boshqa yo‘nalishlardan yaqqol ajralib turishini ko‘rish mumkin:
1. Ular “Tavrot”ga, Musoga nisbat beriladigan “Og‘zaki Tavrot”ga va “Talmud”ga ishonadilar;
2. Qayta tirilishga ishonish. Unga ko’ra, kutilgan messiya (xaloskor) kelgach, solih insonlar qayta tiriladi va U bunyod qilajak podshoxlikni qurishda unga ko‘makdosh bo‘ladilar.
Farisiylar e’tiqodiga ko‘ra, muqaddas kitoblar sirasiga faqatgina “Tavrot” emas, balki, “Og‘zaki Tavrot” yoki “Talmud” deya e’tirof etiladigan qonunlar, vasiyat va ko‘rsatmalar hamda sharh va tafsirlarni ham kiritish mumkin. Talmudni ilohiylashtirish barobarida farisiylar ruhoniylarning darajasini ulug‘lash, ularni gunoxdardan ma’sum hisoblash hamda ular aytayotgan gaplar Yaxve tomonidan yuborilayotganiga ishonishlari lozim hisoblanadi. Masalan, ular: “Yahudiylikka imon keltirgan kishi ravvinlarning so‘zlarini qonun deb bilishi lozim. Chunki, ularning so‘zlari Yaratganning so‘zidir. Agar ravvin o‘ng qo‘lingga qarata bu chap qo‘l yoki aksincha, chap qo‘lingni o‘ng qo‘l deb aytsa, uning gapini tasdiqpagin, tortishmagin...”, deb uqtirishgan.
## Manbalar

## Adabiyotlar
*
Alp tog'lari balzami

**Alp tog'lari balzami** (*Erinus alpinus*) chinorlar oilasiga (Plantaginaceae) mansub *[[Erinus]]* jinsining ikkita o'simlik turidan biri hisoblanadi. Alp tog'lari balzamining *tosh balzam*, *alp jigar balzami* yoki *jigar balzam kabi nomlari ham mavjud*,chunki bu odatda ko'k gulli choyshab o'simlik *Ageratum houstonianum* deb ataladi.

## Umumiy tavsifi

### Vegetativ xususiyatlari
Alpin balzami ko'p yillik o'simliklar sirasiga kiradi, balandligi 5-20 santimetrgacha yetadi.

Bazal rozetlarda joylashgan barglar poyali bo'ladi, lekin poya bo'ylab navbatma-navbat joylashtirilgan barglar o'simtadir. Poyasidagi barglarning uzunligi 2 santimetrgacha bo'lgan shpatelli, qo'pol tishli va tukli sochilgan holatda bo'ladi.

### Generativ xususiyatlari
O'simlik iyundan iyulgacha gullaydi. Uning eng yuqori barg qo'ltig'ida 10-15 tagacha gul bilan birga soyabon to'pgullar mavjud. Anteza paytida esa gullash o'qi cho'ziladi. Nayzasimon novdalarining pastlari bargsimon, qolganlari kichikroq va butun chetlari bor. Poyaning uzunligi kosachaga teng.  

## Manbalar
Tog' o'simliklari

* Xaver Finkenzeller, Jürke Grau: Alpenblumen. Erkennen und bestimmen (= Steinbachs Naturführer). Mosaik, München 2002, . 
* Manfred A. Fischer, Wolfgang Adler, Karl Oswald: Exkursionsflora für Österreich, Liechtenstein und Südtirol. 2., verbesserte und erweiterte Auflage. Land Oberösterreich, Biologiezentrum der Oberösterreichischen Landesmuseen, Linz 2005, . 

Manbalr




## Havolalar
Havolalar

* Erinus alpinus L., Alpen-Steinbalsam. FloraWeb.de
* Thomas Meyer: Datenblatt mit Bestimmungsschlüssel und Fotos bei ''Flora-de: Flora von Deutschland'' (alter Name der Webseite: ''Blumen in Schwaben'').
* Datenblatt bei Tela Botanica mit Foto und Verbreitung in Frankreich.
Trabzonspor

Trabzonspor Kulübü - Turkiyaning shimoli-sharqida joylashgan Trabzon shahrida faoliyat yurituvchi professional sport klubidir. 1967-yilda bir nechta mahalliy klublarning birlashuvi natijasida tashkil topgan Trabzonspor Turkiya futbol tarixidagi eng nufuzli klublardan biri hisoblanadi. Erkaklar futbol jamoasi Superligada yetti marta chempionlikni qo‘lga kiritgan bo‘lib, bu yutuq Trabzonsporni Turkiya liga tizimida Istanbuldan tashqaridagi birinchi chempion klubga aylantirdi. Futboldagi yutuqlaridan tashqari, Trabzonspor ayollar futbol jamoasi, erkaklar basketbol jamoasi va boshqa bir qator sport yo‘nalishlarini ham boshqaradi. Bu esa uning ko‘p tarmoqli sport klubi maqomini yanada mustahkamlaydi.

"Trabzonspor" 1970-1980-yillarda shuhrat qozonib, 1975-76 va 1983-84-yillar oralig‘ida oltita liga chempionligini qo‘lga kiritish orqali turk futbolida hukmronlik qildi. Bu oltin davr klubni qudratli kuchga aylantirdi, "Trabzonspor" mintaqaviy faxr-g‘urur timsoli bo‘lib, Fenerbaxche, Galatasaroy va Beshiktosh singari Istanbul jamoalarining ustunligiga qarshi tura olgan yagona klubi sifatida tan olindi. Shu davrda ular to‘qqizta Turkiya kubogini qo‘lga kiritdilar, shu jumladan 1978-79, 1979-80 va 1980-81-yillarda ketma-ket uchta liga chempionligini zabt etdilar.

1983-84-yillardagi oltinchi liga g‘alabasidan so‘ng, "Trabzonspor" 38 yillik chempionlik qurg‘oqchiligini boshdan kechirdi. Bu davr g‘alabaga yaqin kelishlar va tarkibiy qayta qurishlar bilan ajralib turdi. Bu qurg‘oqchilik 2021-22-yilgi mavsumda tantanali tarzda yakunlandi: "Trabzonspor" kuchli tarkib va Abdulla Avji boshchiligida yettinchi liga chempionligini qo‘lga kiritdi. Bu g‘alaba butun shahar bo‘ylab ulkan nishonlashlarga sabab bo‘ldi va klubning Turkiyaning eng ko‘p unvonlar sohibi hamda hurmatga sazovor jamoalaridan biri ekanligini yana bir bor isbotladi.

Klubning ranglari to‘q qizil va och moviy bo‘lib, bu ranglar Trabzon mintaqasining o‘ziga xosligi va madaniyatini aks ettiruvchi ramziy yo‘l-yo‘l futbolkalarida namoyon bo‘ladi. Trabzonspor 2016-2017 yilgi mavsumdan boshlab o‘z uy o‘yinlarini Shenol Güneş sport majmuasida o‘tkazib kelmoqda. Ushbu zamonaviy stadion tarixiy Huseyin Avni Aker stadioni o‘rnini egallagan bo‘lib, eng so‘nggi texnologiyalar bilan jihozlangan.

## Klub tarixi

### Uyushmaning tashkil etilishi
Klub ikki bosqichda tuzilgan. Dastlab, 21-aprel kuni Sportgyuju, Karadenizgyuju va Martispor kabi havaskor klublar — Sportgyuju klubi yordami bilan magʻlub boʻldi. 1966-yil iyun oyida birlashtirildi va Trabzonsporga aylandi. Klub ranglari sifatida sariq va qizil tanlandi. Biroq oʻz vaqtida rasmiy xat yuborilmagani uchun jamoa litsenziya ololmagan. Bir oy oʻtgach, 20--iyul oyida nomlari qayd etilgan uchta klub hamda „Yolspor“ jamoasi qizil va oq ranglar ostida yagona klubga birlashdi.

## Manbalar

## Havolalar

*
*Trabzonspor  TFF.org saytida
*Guruh, natijalar va o‘yinlar  UEFA saytida
Sherzod Fayziyev

**Sherzod Miragʻlamovich Fayziyev** — oʻzbek iqtisodchisi va diplomati. 2012-yildan 2020-yilgacha Oʻzbekistonning Ozarbayjon va Gurjistondagi elchisi boʻlgan.

## Biografiyasi
### Maʼlumoti
Toshkent davlat agrar universiteti va Moskvadagi Diplomatik akademiya bitiruvchisi. 
### Mehnat faoliyati
1993-yildan buyon Oʻzbekiston Respublikasi Tashqi ishlar vazirligida ishlagan.

2001—2006-yillarda Oʻzbekistonning Pokistondagi elchixonasi ikkinchi kotibi, 2006—2007-yillarda Oʻzbekiston Tashqi ishlar vazirligining Osiyo va Afrika boʻlimi boshligʻi lavozimlarida ishlagan.

1993-1997 yillarda Oʻzbekistonning Rossiya Federatsiyasidagi elchixonasi attashesi, uchinchi va ikkinchi kotibi, 1997—2001-yillarda Oʻzbekiston Tashqi ishlar vazirligi siyosiy tahlil va prognozlash boshqarmasi ikkinchi kotibi lavozimlarida ishlagan.

2007—2008-yillarda Yevroosiyo iqtisodiy hamjamiyati Bosh kotibining oʻrinbosari boʻlgan.

2009-yildan 2012-yilgacha Oʻzbekiston Respublikasining Turkmanistondagi favqulodda va muxtor elchisi lavozimida ishlagan.

2012-yildan 2020-yilgacha Oʻzbekiston Respublikasining Ozarbayjondagi favqulodda va muxtor elchisi lavozimida ishlagan.

## Manbalar
Xon xoja madrasasi

**Xon xoja madrasasi (Madrasai Xon xoja; 1780-yilda qurilgan)** — Norboʻtabiyning jiyanlari Xon xoja Otaliq Yusufali xoja eshon oʻgʻili tomonidan barpo ettirilgan. Hozirgi 3-umutaʼlim maktabi oʻrnida (Poyakilik mahallasida) joylashgan edi. Xos madrasasi turkumiga kiradi. Shamsiddin Porso Najmiddin oʻgillari bosh mudarrislikka tayinlangan. 18 ta hujra, 35 talaba hamda 4 mudarris boʻlgan.  asr oxirlarida yerning zahligi tufayli bino nurab ketgan.

## Manbalar
Oleg Tolmasov

**Oleg Aleksandrovich Tolmasov** (1995-yil 23-aprel Shimoliy Osetiyada tug'ilgan) — rossiyalik professional futbolchi, himoyachi ampulasida o'ynaydi. Qrimning "Qiziltish" jamoasi tarkibida o'ynaydi.

## Futbolchilik faoliyati
Osetiya futbol maktabi tarbiyalanuvchisi. Faoliyatini Alaniya va Kuban yoshlar jamoalarida boshlagan. 2015-yildan 2017-yilgacha Gruziyaning birinchi va ikkinchi liga klublarida o'ynagan. 2019-yilgi mavsumda Qrim chempionatiga oʻtgan. ikkinchi davrada Tolmasov Gruziya mamlakatiga qaytib kelgan va Rustavi jamoasi bilan shartnoma imzolagan. 

2020-yil boshida u O‘zbekiston Superligasi ishtirokchisi „Qizilqum“ klubiga o‘tgan. Oleg 1-mart kuni "Nasaf" jamoasiga qarshi 1-tur uchrashuvida (1:3) debyut o'yinini o'tkazgan. 2023-yil 9-iyulda Navoiy jamoasini tark etgan. 2024-yil 8-avgustda Qrimning "Qiziltosh" jamoasi bilan shartnoma imzolagan.

## Manbalar

## Havolalar

* Oleg Tolmasov Footballfactsru saytida
* Oleg Tolmasov Transfermarkt saytida
* Oleg Tolmasov Soccerway saytida
Tim Bagli

**Timoti Xyu Bagli** (1957-yil 17-avgustda tugʻilgan) — amerikalik aktyor va komediyachi bo'lib,  koʻplab filmlar va teledasturlarda suratga tushgan. U *[[Will & Grace]]*, *Hope &amp;amp; Gloria*, *Strip Mall*, *Jimning so'zlariga ko'ra*, *Qirolichalar qiroli*, *Monk*, *Help Me Help You*, *10 ta narsa yoki undan kam*, *$#* seriallarida takroriy rollarni ijro etgan!* *Dadam aytadi* va *"Veb terapiyasi"* serialida Richard Prattni tasvirlagan. Ilgari, Bagli Amerikaning *"O'qituvchilar"* sitkomida direktor Tobi Pirson va Netflix seriyali *Greys va Frenkida* Piter rolini takrorlagan.

## Karyerasi

### Komediya karerasi
1989-yilda Bagli The Groundlings bilan o'qishni boshladi va tez orada o'zlarining nufuzli Main Stage kompaniyasida yozdi va ijro etdi. 1990-yillarning o'rtalarida u teatrning asosiy jamoasidan nafaqaga chiqqaniga qaramay, Bagli hali ham The Groundlingsning *"Cookin' with Gas"* ko'rgazmasida ishtirok etish uchun muntazam ravishda qaytib keladi. 1995-yilda Bagli Groundlingsni tark etdi va e'tiborini televizorga qaratdi. *Diagnosis: Qotillik* va *[[Seinfeld|Seynfeldda]]* mehmon sifatida qatnashganidan so'ng, u Showtime serialidagi *Howie Mandelning quyoshli osmonida* o'zining birinchi muntazam rolini qo'ydi.

### Televizion martaba
1990-yillarning boshida televizorga kirganidan beri Bagli primetime televideniesida tanish yuzga aylandi. U *[[Seinfeld]]*, *Wings*, *Dharma &amp;amp; Greg*, *Jimning so'zlariga ko'ra*, *Curb Your Entuziasm*, *[[Maxfiy materiallar|The X Files]]*, *Susandan*, *[[ER]]*, *Ellen*, *3rd Rock from the Sun*, *The Nanny*, *Desperate Housewives* kabi shoularda mehmon bo'ldi.

Bagli shuningdek *, "Qirollik qirol"*, *"Umid va Gloriya"*, *"Strip Mall* " va *[[7th Heaven|"7-Osmon"]]* kabi mashhur shoularda muntazam va takrorlanuvchi rollarni ijro etgan va " *Monk* " filmida bir necha epizodlarda OKB bilan og'rigan hamkasbi Garold Krenshoni tasvirlagan, bu ko'pincha titul qahramoni Adrian Monkga qarshi. va uning yordamchilari Sharona Fleming va Natali Teeger. U shuningdek, "Grimm" filmida blutbad sifatida televizor ekranlarida ko'rilgan. Ehtimol, u televizorda o'zining asrab olingan qizi bilan turmush qurgan gey juftlikning yarmi Larri roli bilan mashhur bo'lgan *[[Will & Grace|"Uill va Greys"]]* sitcomida mashhur.

Bagley, shuningdek, Liza Kudrow va Viktor Garber bilan birgalikda Kudrow tomonidan ishlab chiqilgan onlayn vinyetkalar seriyasi bo'lgan *Web Therapy* filmida rol o'ynadi, ular Showtime tomonidan yarim soatlik shouga moslashtirilgan. Uni, shuningdek, 2016 TV Land komediya *o'qituvchilarida* Bosh Pearson sifatida ko'rish mumkin.

### Kino karerasi
Mustaqil filmlardagi ishi bilan bir qatorda, Bagli *[[Niqob (film)|"Niqob"]]*, "Ostin Pauers: Holdan toygan men va *taqillatgan* *josus"* kabi katta byudjetli filmlarda suratga tushgan. Boshqa yuqori darajali filmlar orasida Robert De Niro ishtirok etgan *"Oyning eng yaxshi xodimi"*, *"Baxtli", "Texas"* va " *Mestress"* filmlari bor. U 2006-yilda *"Qabul qilingan"* filmining boshida qisqa muddatga paydo bo'ldi.

## Filmografiyasi

### Film

### Televideniye



* 
* 
* Official web site
Gordon Moore

**Gordon Earle Moore** (; 1929-yil 3-yanvar — 2023-yil 24-mart) amerikalik ishbilarmon va muhandisdir. 1968-yili Robert Noyce bilan birgalikda Intel korporatsiyasiga asos solgan. Bundan tashqari, Moore qonunini ishlab chiqqan.

2023-yilning fevraliga koʻra, Moorening boyligi $7&nbsp;milliardga baholangan.

## Taʼlimi
Moore Kaliforniyaning San-Fransisko shahrida dunyoga kelgan. Bolaligi Pescadero shahrida oʻtgan. Kaliforniyadagi Berkeley universitetiga oʻqishini koʻchirishidan oldin San Jose davlat universitetida ikki yil tahsil olgan. Berkeley universitetida 1950-yili kimyo boʻyicha bakalavrlik darajasini olgan.

1950-yilning sentyabrida Moore Kaliforniya texnologiya institutida oʻqishni boshlagan. 1954-yilda esa uni tamomlab, PhD (falsafa doktori) darajasini olgan.

1953-yildan 1956-yilgacha Johns Hopkins universitetining Amaliy fizika laboratoriyasida ishlagan.

## Faoliyati
### Fairchild Semiconductor Laboratory

Moore Massachusetts texnologiya instituti va Kaliforniya texnologiya instituti bitiruvchisi William Shockley rahbarligi ostida Beckman Instruments shirkatining „Shockley Semiconductor Laboratory“ laboratoriyasida maʼlum muddat ishlagan. Biroq, Shockley bilan kelishmovchiliklar ortidan Moore, Julius Blank, Victor Grinich, Jean Hoerni, Eugene Kleiner, Jay Last, Robert Noyce va Sheldon Robertsdan iborat muhandislar jamoasi — „makkor sakkizlik“ „Shockley Semiconductor Laboratory“ laboratoriyasidan ketishgan va Fairchild Semiconductor korporatsiyasiga asos solishgan.

### Moore qonuni

1965-yili Moore Fairchild Semiconductor korporatsiyasida research and development (R&D) direktori boʻlib ishlay boshlagan. 1965-yilning 19-aprelida „Electronics“ jurnalida chop etilgan maqolada Moore integral sxemadagi komponentlar (tranzistorlar, rezistorlar, diodlar yoki kondensatorlar) soni har yili ikki barobar ortib borishini kuzatib, bu oʻsish surati keyingi oʻn yilda ham davom etishini taxmin qilgan. 1975-yilga kelib esa integral sxemadagi komponentlar soni har yilda emas, balki har ikki yilda ikki barobar ortishini taʼkidlagan. Carver Mead „Moore qonuni“ degan iborani ommalashtirgan. Moorening prognozi texnologik oʻzgarishlarning koʻplab sohalariga keng qamrovli taʼsir oʻtkazgan.

### Intel

1968-yilning iyulida Robert Noyce va Moore Intel (avvalboshda nomi „NM Electronics“ boʻlgan) korporatsiyasiga asos solishgan. Moore ushbu korporatsiyada 1975-yilga qadar ijrochi vitse-prezident lavozimida faoliyat yuritgan. 1979-yilning aprelidan esa korporatsiyaning raisi va bosh ijrochi direktoriga aylangan. 1997-yilda faxriy rais (*chairman emeritus*) unvonini olgan.

## Vafoti
Moore 2023-yilning 24-martida 94 yoshida Gavayidagi uyida vafot etdi.

## Manbalar

## Havolalar

* 
* 
* 
* 
* 
*
Lutf Ali an-Nasoʼiy

** (Sadru-l-afozil) Lutf Ali ibn Muhammad ibn Kozim Aminu-s-sufaroi ibn Lutf Ali ibn Kozim ibn Muhammad an-Nasoʻiy, at-Tabriziy, ash-Shiroziy, al-Madʼufoniy,** so‘ngra **Donish** („Sadru-l-afozil“, yaʼni „Fozillar peshvosi“) (hijriy 1268-yil (milodiy 1852-yil)da tug‘ilib, 1350-yil (milodiy 1931-yil)da vafot etgan) — adib, kotib, shoir, tilshunos, muarrix, mantiqshunos va xattot bo‘lgan.

## Asarlari
* „Alqatu-sh-shodiy va bulg‘atu-l-hodiy“ („Jarchining ulushi va tuyaboqarning nasibasi“);
* „al-Kalim va-l-hilm“ („Kalimalar va halimlik“);
* „*al-Vashiʼa fi shayʼin min kutubi-sh-shiʼa*“ („Shialik kitoblaridagi lavhalardan tuzilgan qurama“);
* „*ad-Domis*“ („Timqora“);
* „*Tuhfatu-l-labib va turfatu-l-adib*“ („Zukkoning tuhfasi va adibning turfasi“.

## Manbalar
Luqmon al-Ustrushaniy

**Luqmon ibn ash-Shaʼbiy ibn Sulaymon al-Ustrushaniy** — faqih. U Ustrushanada X asrda tug‘ilib, shu yerda vafot etgan. U o‘z zamonasida Buxoro qozisi bo‘lgan Abu Jaʼfar Muhammad ibn Amr ibn ash-Shaʼbiy ibn Sulaymon al-Ustrushaniy (vafoti: hijriy 404-yil (milodiy 1013-yil)ning amakisi bo‘lib, unga ustozlik qilgan.

## Manbalar
Lutfulloh az-Zanjoniy

**Lutfulloh ibn Nasrulloh ibn Muhammad ibn Ali ash-Shahid az-Zanjoniy** (hijriy 1233-yil (milodiy 1818-yil)da tug‘ilib, 1307-yil (milodiy 1890-yil)da vafot etgan) — faqih va usulchi bo‘lgan. Fiqh va usulga oid asarlari bo‘lgan.

## Manbalar
Meros (film)

***Meros*** — 2021-yilda suratga olingan, oʻzbek va qozoq xalqlarining eʼtiqod birligi, anʼanalari va koʻp asrlik doʻstligi haqidagi film. Golden Fox Award nufuzli xalqaro mukofoti sovrindori Avstraliyada oʻtkazilgan „Muslim Film Festival“ xalqaro kinofestivalining „Eng yaxshi dramatik film“ nominatsiyasi boʻyicha sovrindorlikga erishgan. Film Oʻzbekiston Kinematografiya agentligi buyurtmasiga asosan suratga olingan.
## Film haqida
Film 2022-yilning mayida Rossiyada oʻtkazilgan „Zolotoy Vityaz“ kinoforumida „Qozoq va oʻzbek xalqlari oʻrtasidagi anʼana va munosabatlarning umumiyligi mavzusini ochib bergani uchun“ maxsus diplobiga sazovor boʻldi. Ushbi kino anchagina muvofaqqiyatli boʻldi yaʼni 2022-yilning iyul oyida Hindistonda oʻtkazilgan „Oltin tulpor“ („Golden Horse Film Festival“) Xalqaro kinofestivalida hamda Pokistonda oʻtkazildigan „Gandhra Independent Film Festival“ (GIFF) xalqaro kinofestivalida „Eng yaxshi xorijiy film“ va „Eng yaxshi rejissyorlik ishi“ nominatsiyalari boʻyicha ham taqdirlangan. „Meros“ filmi shu kungacha oʻndan ortiq xalqaro festivallarda „Yilning eng yaxshi filmi“ va yana 4 ta festivalda „Eng yaxshi rejissyorlik ishi“ nominatsiyalari gʻolibi boʻldi. 2022-yilning 12-15-may kunlari Lima (Peru) shahrida boʻlib oʻtadigan INCA IMPERIAL INTERNATIONAL FILM FESTIVALda ishtirok etadi. „Meros“ning suratga olish jarayoni 2020-yili boshlangan edi. Suratga olish ishlari Oʻzbekiston, Qozogʻiston va Belarus davlatlarida boʻlib oʻtdi.
## Syujeti
„Meros“ filmi oʻzbek va qozoq xalqlarining eʼtiqod birligi, anʼanalari va koʻp asrlik doʻstligi haqida hikoya qiladi. Oʻzbek millatining naqadar yuksakligi, xalqlar oʻrtasidagi doʻstlik, mehr-oqibat va bagʻrikenglik tushunchalarini oʻzida namoyon etgan, qoʻshni xalqlarning taqdiriga eʼtiborsiz boʻlmagan oʻzbeklar hayoti aks ettirilgan. Oʻzbek yigiti Baxshillo qozoq qizi Oygulga hamdard. Boshqa qishloqdan kelgan qozoq Nurlan ham uni sevib qolgan. Bir-birini tanimaydigan bu ikki yosh Ulugʻ Vatan urushi yillarida birga kurashib, bir-birini oʻlimdan qutqaradi. Shuningdek, filmda Ahmad Yassaviy asos solgan „Tariqat Yassaviy“ maʼnaviy meros sifatida barcha musulmonlarni iymon-eʼtiqodga, insoniylik meʼyorini chuqur anglashga chorlayotgani haqida ham hikoya qilinadi.
## Fikrlar
Turk kinoijodkorlari kinokartinaning bebaho kino asar boʻlganligini va oʻzlarining qalbidan chuqur joy olganini alohida eʼtirof etdi.
## Ijodiy guruh
* Postanovkachi rejissyor: Xilol Nasimov
* Ikkinchi rejissyor: Mashrab Aliqulov
* Ssenariy muallifi: Xilol Nasimov
* Kompozitor: Dmitriy Yanov-Yanovskiy
* Postanovkachi operator: Husan Aliyev
* Rassom: Fazliddin Turdiyev
* Kompozitor: Dmitriy Yanov-Yanovskiy
**Rollarda**
* Rustam Karimov
* Munavvara Abdullayeva
* Gʻayrat Xusainov
* Bobur Aytbagambetov
* Fotih Nasimov
* Aysanem Yusupova

## Manbalar

## Havolalar
* Rasmiy sayti
Majduddin as-Sirviy

**Majduddin as-Sirviy** (hijriy VII asr (milodiy XIII asr)da yashagan) — faqih bo‘lgan.

## Asari
* „*Risola fi hurmati-l-asiri-z-zabibiy baʼda g‘alayon va qabla zihobi-s-sulsayni va baqo i-s-suls*“ („Uzum sharbati qaynagandan so‘ng uchdan ikki qismi ketishi va uchdan bir qismi qolishidan oldingi sharbatning haromligi“).

## Manbalar
Majid az-Zanjoniy

**Majid az-Zanjoniy** (hijriy 1324-yil (milodiy 1906-yil)da vafot etgan) — hakim bo‘lgan.

## Asarlari
* „*Hoshiya ala-sh-shavoriq*“ („Shavoriqqa hoshiya-izoh“);
* „*Hoshiya ala-shshifo*“ („Shifoga hoshiya-izoh“).

## Manbalar
Rubén Sánchez

**Rubén Sánches Pérez-Cejuela** (1994-yil 25-noyabrda tugʻilgan) – ispaniyalik professional futbolchi, Tailandning „Buriram“ jamoasi tarkibida hujumchi ampulasida oʻynaydi.

## Futbolchilik faoliyati
Rubén Ispaniyaning Kastiliya-La-Mancha shahrida tugʻilgan. AD Diana va CD Sonseca futbol maktabida taxsil olganidan. Sanches 2013-yilning 1-sentyabrida Toledo jamoasi tarkibida oʻzining birinchi va yagona golini urgan. 2014-yil 25-iyulda Rubén Toledo jamoasi bilan shartnomasini 2017-yilga qadar uzaytirgan va asosan farm jamoa tarkibida oʻynagan. 2015-yilning avgust oyida Toledo klubining asosiy tarkib roʻyhatiga kiritilgan.

2016-yilning 18-iyulida Sanches Tercera Divizionining boshqa jamoasiga, Sporting de Xixonning farm jamoasi tarkibiga qoʻshilgan. Farm jamoasi tarkibida 18 oʻyinda oʻnta gol urganidan soʻng, 21-dekabr kuni asosiy jamoadagi debyut oʻyinini oʻtkazgan.

### Xorijdagi faoliyat
2022-yilgi mavsumda Oʻzbekiston Superligasida ishtirok etgan „Surxon“ klubidan tushgan taklifga koʻra oʻzbek klubi bilan shartnoma imzolagan. Dastlabki mavsumida oʻz darajasini namoyon etgan Ruben 2023-yilgi mavsumda chempionat yetakchilaridan „AGMK“ klubi bilan shartnoma imzolagan.

## Faoliyat statistikasi

## Manbalar

## Havolalar

* 
* Fútbol Manchego profile 
*
Martin Boakye

**Martin Boakye** (1995-yil 10-fevralda tugʻilgan) – italiyalik professional futbolchi, Oʻzbekiston Superligasi vakili, Andijon klubida hujumchi sifatida oʻynaydi.

## Futbolchilik faoliyati
Boakye 2016-yilda Avstriyaning „Kitsbyuhel“ jamoasida oʻynagan. Avstriyada uch yil oʻtgach, 2019-yil Lyuksemburg milliy divizioni Jeunesse Esch jamoasi tarkibiga qoʻshilgan. 2020-yil 9-avgust kuni Boakye Xorvatiya Birinchi Futbol Ligasi vakili Slaven Belupo bilan shartnoma imzolagani eʼlon qilingan. Bir hafta oʻtgach, professional ligadagi debyutini oʻtkazgan. 2021-yil 4-yanvarda Boakye Slaven Belupo bilan oʻzaro shartnomani bekor qilgan. 2021-yilgi mavsum boshida Oʻzbekiston Superligasi vakili „Andijon“ klubidan tushgan taklif tufayli Oʻzbekiston ligasiga koʻchib oʻtgan. 2021-yil yozgi transfer oynasi vaqtida „AGMK“ klubi bilan shartnoma imzolagan.

2024-yil fevral oyida Olmaliq jamoasini tark etgan va Xitoy jamoasi bilan shartnoma imzolagan.

Boakye 2026-yil 15-yanvarda Andijon jamoasiga qaytgan va klub bilan shartnoma imzolagan.

## Shaxsiy hayoti
Boakye asli ganalik va uch farzandning ikkinchisi, uning katta va kichik singlisi bor. Boakye 2015-yildan beri bolalik sevgisi bilan munosabatda boʻlganini xabar qiladi.

## Manbalar

## Havolalar
* 
* Martin Boakye Transfermarkt saytida
Eskimo oʻpish

**Eskimos oʻpishi**, **burun oʻpishi** yoki **burun ishqalanishi** — bu birovning burnining uchini boshqasining yonoqlariga bosish yoki ishqalash harakatidir. Inuit tillarida birovning burnini boshqasining yonoqlariga surtish harakati uchun asl atama *kunikdir*. Burun oʻpishning *kunik* versiyasi boshqa madaniyatlarda uchraydi.

## Tarixi
Arktikaning ilk gʻarbiy tadqiqotchilari Inuitlarning burnini ishqalashni birinchi marta salomlashish harakati sifatida koʻrganlarida, ular buni *Eskimo oʻpishi* deb atashgan, garchi bu amaliyot eskimo boʻlmagan madaniyatlarda keng tarqalgan boʻlsa ham. Bu inuitlar tomonidan samimiy tabrik sifatida ishlatilgan.

## Inuit madaniyatida

Inuitlar orasida *kunik* odatda oila aʼzolari va yaqinlari yoki yosh bolalar oʻrtasidagi mehrni ifodalash shaklidir. Keng tarqalgan notoʻgʻri tushuncha shundan iboratki, bu amaliyot Inuitlarning ogʻizlari muzlamasdan oʻpishishi uchun paydo boʻlgan. Aksincha, bu erotik boʻlmagan, lekin tashqarida uchrashganda, koʻpincha burunlari va koʻzlari ochiq boʻlgan odamlar tomonidan qoʻllanadigan samimiy salomlashishdir.

Bu salomlashish 1890-yillarda tadbirkor konchi W. Bruce bilan Amerika Qo‘shma Shtatlariga sayohat qilgan Alyaska tub aholisi guruhining bir qismi bo‘lgan Kerlungner va Wearnerning hisobotlarida tasvirlangan: „Kecha janob Bryus Kerlungner va Wearnerga bu mamlakatda burunlarini ishqalamasliklarini va darsni tugatish uchun ikki yosh ayol bir-birlarini yangi uslubda oʻpishdi, ikkalasi ham xuddi shunday qilganlarida ahmoqona koʻrinishdan qoʻrqishdi.“

## Boshqa madaniyatlarda
Boshqa xalqlar shunga oʻxshash salomlashish amaliyotlaridan foydalanadilar, xususan Yangi Zelandiya maorilari va mos ravishda honi va honi bilan salomlashadigan Gavayiliklar. Gobi choʻlidagi moʻgʻul koʻchmanchilari, xuddi Bengallar, Xmerlar, Laoslar, Tailandlar, Vetnamlar, Timorlar, Savular, Sumbalar va Ibanlar kabi Janubi-Sharqiy Osiyoning ayrim madaniyatlarida xuddi shunday amaliyotga ega. Burun oʻpish arab qabilalari tomonidan bir qabila vakillari bilan salomlashishda anʼanaviy salomlashish sifatida ham qoʻllanadi. Ushbi salomlashish Eronning janubiy qismidagi arab qabilalarida, masalan Bushehr viloyatida ham mashhur.

## Yana qarang

* Yonoqdan oʻpish

## Manbalar
Farhod Arziyev

**Farhod Nuriddinovich Arziyev** – oʻzbek iqtisodchisi va diplomati. 2021-yildan Oʻzbekistonning Xitoy va Moʻgʻulistondagi elchisi. 2017—2020-yillarda Oʻzbekistonning Hindistondagi elchisi boʻlgan.

## Biografiyasi
1975-yil 5-oktabrda Samarqand viloyati Nurota tumanida (hozirgi Navoiy viloyati) tugʻilgan.
### Maʼlumoti
1997-yilda Toshkent universitetini tamomlagan.

2000-yilda Buyuk Britaniyaning London universitetini tamomlagan.

2011-yilda AQSh Kentukki Patterson universitetining diplomatiya va xalqaro savdo maktabini tamomlagan.

Rus, ingliz va nemis tillarini biladi.

### Mehnat faoliyati
1997-2000 – Oʻzbekiston milliy axborot agentligi xalqaro yangiliklar boʻlimi muharriri oʻrinbosari.

2002-2004 – Oʻzbekiston Respublikasi Tashqi ishlar vazirligi huzuridagi Jahon axborot agentligi yetakchi eksperti.

2004-2008 – Oʻzbekiston Respublikasining Nyu-Yorkdagi BMT huzuridagi Doimiy vakolatxonasining 1-kotibi.

2008-2009 – Oʻzbekiston Respublikasining Jeneva shahridagi BMT boʻlimi va boshqa xalqaro tashkilotlar huzuridagi Doimiy vakolatxonasining 1-kotibi.

2012-2014 – Oʻzbekiston Respublikasi Tashqi ishlar vazirligining BMT va xalqaro tashkilotlar bilan ishlash boshqarmasi boʻlim boshligʻi.

2014-2017 – Oʻzbekiston Respublikasining Olmoniyadagi elchixonasi maslahatchisi.

2017-2020 – Oʻzbekiston Respublikasining Hindiston Respublikasi va Bangladesh Xalq Respublikasidagi Favqulodda va Muxtor elchisi. 2019-yil 7-mart kuni Dakka shahridagi „Bangababan“ qasrida Bangladesh prezidenti Abdul Hamidga ishonch yorliqlarini topshirdi.

2020—2021 – Oʻzbekiston Respublikasi tashqi ishlar vazirining birinchi oʻrinbosari.

2021-yildan – Oʻzbekiston Respublikasining Xitoy, Moʻgʻuliston va Filippindagi favqulodda va muxtor elchisi lavozimida ishlab kelmoqda.

Favqulodda va Muxtor elchi diplomatik martabasiga ega.

## Ijodi
„Yolgʻizlik ranglari“ sheʼriy toʻplamining muallifi.

## Mukofotlari
Doʻstlik ordeni (2025).

## Manbalar
Majiduddin al-Halvoiy

**Majiduddin ibn Muhammad al-Halvoiy**, so‘ngra **al-Xunjiy, at-Tabriziy** (hijriy 884-yil (milodiy 1479-yil)dan keyin vafot etgan) — sufiy bo‘lgan. Misrda istiqomat qilgan.

## Asari
* „*Taʼdibu-n-nafs va tasʼhihu-l-eʼtiqodli-ahli-s-safo va-l-vudod*“ („Safo va vafo ahlining nafsini tarbiyalash va eʼtiqodini mustahkamlash“).

## Manbalar
Dehqonobod (Hisor)

7**Dehqonobod mahallasi** — Tojikistonning Hisor tumanidagi mahalla, markazga tobe.

Dehqonobod qishloq jamiyati 1965-yilda Tojikiston SSR Oliy Kengashining Farmoni bilan Hisor, Xonaqoh va Qoramkoʻl jamoalari maʼmuriy hududlaridan tashkil topgan. 1986-yilga qadar Dexnobod jamoasi hududiga 16 qishloq kiritilgan. 1986-yilda T. posyolkasi maʼmuriy hududini kengaytirish maqsadida. sh. Hisorning Belayduz , Pravda Vostoka, Paxtaobod qishloqlari Hisor shahri hududiga, Gulmaydon qishlogʻi esa Hisor qishloq tumanlari maʼmuriy hududiga kiritildi. Hozirgi vaqtda jamoatning maʼmuriy hududiga quyidagi qishloqlar kiradi: Aminiyon (Besimas), Bagʻalak, Gʻachak, Dehqonobod, Langar, Lattaband, Moʻminobod (Kulmunda), Sodiqiy, Xoʻjamoʻso, Chilchinor (Buloqchinor), Shodmon (Lenin yoʻli). Jamiyatda 2880 fermer xoʻjaligi, 20533 nafar aholi istiqomat qiladi. 1-jamoat xududida Latif Murodov nomidagi ishlab chiqarish kooperativiga qarashli jamoa xoʻjaligi urugʻchilik va naslchilik bilan shugʻullanadi, chorvachilik fermasida sut va goʻsht yetishtiradi. Fermer xo'jaligi 1951-yilda Stalin nomidagi kichik fermer xo'jaliklarini birlashtirish natijasida tashkil etilgan bo'lsa, 1965-yilda "XXII partiya qurultoyi" nomini oldi. Xo‘jalikning 1127 ga sug‘oriladigan, 481 ga lalmi yer maydoni mavjud.

## Jamoa qishloqlari

## Adabiyotlar

* F.Aziz, S.Odina.Hisor Shodmon: antik davrdan hozirgi kungacha. — Dushanbe, 2013;
* Sh.Ne’matova, M.Asrorov, Tarix saqlovchilari. — Dushanbe, 2010;
* S. Odina. Hisor zilzilasi. - Dushanbe, 2009 yil.
*

## Ulanishlar
Sharora (shaharcha)

**Sharora** (Sharora shaharchasi, ) Hisor tumanida joylashgan.

1993-yil 2-mayda Tojikiston Respublikasi Oliy Kengashi qarori bilan Hisor tumani Durbat jamiyati tarkibidan ajratilgan. Aholisi 13116 nafar. Hisor tumani markazidan 12&nbsp;km uzoqlikda joylashgan. Shahar jamoasi gʻarbdan Hisor mahallasi bilan, shimoldan Durbat mahallasi bilan, sharqdan Rudakiy tumani bilan chegaradosh. Hozir Sharora shaharchasi joylashgan mahalla o‘tmishda “Miri ko‘li” deb atalgan. 1938-yilda shaharchaning hozirgi binolari joylashgan joyda xachir yetishtirish zavodi qurildi. Oʻsha yillardan bu yer “Mulzavod” deb atalgan. 20-asrning 60-80-yillarida bu sohada bir qancha ilmiy-tadqiqot institutlari faoliyat yuritgan. 1926-yilda “Mir ko‘li” yonidagi joyga Rossiya, Ukraina, Tatariston, Belorussiya, O‘zbekistonning paxtachilik rayonlari, Qozog‘iston, Turkmanistondan ko‘chmanchilar olib kelindi va ko‘plab imtiyozlar berildi. Xoyt zilzilasidan keyin (1949) qirgʻizlar shaharga koʻchirildi. Ular shaharga sobiq Ittifoqning Rasht vodiysi, Xatlon, Badaxshon, Yag‘nob, Fozimalik, Obigarm va boshqa hududlaridan kelgan. Shahar jamoatchiligi tasarrufida 272 gektar suv, 85 gektar lalmi, 349 gektar chorva yaylovlari mavjud. Hududda “Ziroatkari” oʻquv-ishlab chiqarish xoʻjaligi, Tojikiston Qishloq xoʻjaligi fanlari akademiyasi “Ziroatkari” ilmiy-tadqiqot instituti, Tojikiston Fanlar akademiyasi Astrofizika instituti va 6 ta fermer xoʻjaligi faoliyat yuritadi. Zilzila markazi (1989 yil 23-yanvar) Sharora shahri hududida bo'lib, 226 kishi halok bo'lgan. Aholi punkti hududida 2420 ta xonadon, 12521 nafar aholi istiqomat qiladi, bitta qishloq — Safobaxsh (Jarak), 18 ta mahalla, 62 ta koʻcha bor. Shaharda oʻrta maktab, 3 ta asosiy maktab, maktabgacha taʼlim muassasasi, 16 ta masjid, viloyat kasalxonasi, sogʻlomlashtirish punkti, 3 ta kutubxona, tarix-geografiya muzeyi, 3 ta bozor, bank, yoʻlovchi terminali, 14 ta tashkilot va boshqa muassasalar mavjud. muassasalar, 2 telefon aloqa shoxobchalari, 4 texnik xizmat ko'rsatish shoxobchalari, 21 savdo shoxobchalari, 3 ta restoran mavjud.

## Ulanishlar
Somon (jamoat)

**Somon daha jamoati** — Tojikistonning Hisor tumanidagi jamoa boʻlib, markazga boʻysunadi.

Somon QFY (sobiq Xonaqoh), Hisor tumanidagi qishloq fuqarolar yigʻini. U 1929-yilda tashkil etilgan. 28029 nafar aholi, 3011 fermer xoʻjaligi istiqomat qiladi.Dushanbe-Tursunzoda avtomobil yoʻli yoqasida, tuman markazidan 6 km uzoqlikda, markazi Afgʻonistonning Shoʻrab qishlogʻida joylashgan. Yomonlikdan jamoat. Navobod qishloq fuqarolar yigʻini, Hisor shahri, Dehqonobod mahalla fuqarolar yigʻini va boshqalar bilan. Rudakiy tumani bilan, Shimdan. Jamoat Almosiy va boshqalar bilan. Jamoat Durbat bilan chegaradosh. Jamiyatning yer maydoni 3642,36 gektar bo‘lib, shundan 1564 gektar qishloq xo‘jaligiga mo‘ljallangan yerlar, 610,28 gektar qo‘shni yerlar, 74,88 gektar esa yordamchi yerlardir. Dehqon xoʻjaliklari yerlari 696,6 ga, shundan sugʻoriladigan yerlar 464,3 ga, lalmi yerlar 232,3 ga. Jamiyat hududida qishloq xoʻjaligi “Vatan”, “15-yillik Mustaqilligining 15-yilligi Tojikiston Respublikasi” fermer xoʻjaliklari, AJ “Korvon asr” yordamchi xoʻjaligi va 200 ta kichik fermer xoʻjaliklari faoliyat koʻrsatmoqda. Gulrez (sobiq Yuqori Cheptura), Xirmanak, Duchinora, Istiqlol, Gʻayratobod, Afgʻonobod, Koʻchabogʻi, Shoʻrobi Iskandar, Nurafshon (sobiq Quyi Shoʻrobi), Chamaniston, Obshoron, Bogʻiston (sobiq Tula), Mortepa va Chashmasor (sobiq Beshbuloq) qishloqlari hududida. mavjud. Jamiyat hududida 8 ta umumta’lim maktabi, 4 ta boshlang‘ich maktab, 2 ta boshlang‘ich maktab, “Hotam va PV” litseyi, polimelit maktab-internati, madaniyat va ko‘ngilochar markaz, 2 ta kutubxona, 5 ta sog‘lomlashtirish maskani, 3 ta tibbiyot punkti, 6 ta yog‘och o‘ymakorligi bo‘limlari mavjud. fabrikalar, poyabzal taʼmirlash zavodi., 10 tegirmon va tegirmon, 4 gʻisht zavodi, jamoat masjidi, 28 besh kunlik masjid va 40 dan ortiq doʻkon bor.

## Jamoa qishloqlari

## Manbalar
Xonaqohi Koʻhiy

**Xonaqohi koʻhiy jamoati** Tojikiston Respublikasi Hisor tumanidagi jamiyat boʻlib, markazga boʻysunadi.

Xonaqohi kuhi qishloq fuqarolar yigʻini 1926-yil fevralda tashkil etilgan boʻlib, markazi Changob qishlogʻi, Hisor tumani markazidan shimoli-sharqda 12 km uzoqlikda joylashgan, 3412 dehqon xoʻjaligi va 26874 nafar aholi istiqomat qiladi, Xonaqoh Kuhi, Shoʻl qishloqlari., Changob, Guldara (sobiq Jindara), Mehrgon (sobiq Qipchoq), Labisoi (sobiq Helisoy), Alibegi, Arbobi, Lattaxorak, Shahon, Kafshdoʻzon, Chashmai Bozor , Nilu, Taxt, Qoʻshkak, Iskich, Ragobaush, Jobir qalʼasi, Arjinak, Vargandoʻk unga boʻysunib, 13 ta umumiy oʻrta taʼlim muassasasi, 2 ta asosiy taʼlim muassasasi, 5 ta boshlangʻich maktab, 1 ta kasalxona, 4 ta sogʻlomlashtirish punkti, 5 ta tibbiyot punkti, 11 ta qishloq xoʻjaligi, 90 ta yakka tartibdagi fermer xoʻjaligi, 4 ta kutubxona, 1 ta madaniy muassasaga ega. va koʻngilochar markaz., 2 ta aloqa punkti, viloyat IIB, 3 ta jamoat masjidi, 16 ta besh kunlik masjid, 67 ta kichik doʻkon, 16 ta tegirmon, 9 ta kichik moy doʻkonlari, 1 ta yoqilgʻi quyish shoxobchasi, tikuvchilik sexi, meva saqlash ombori va umumiy oshxona.

## Jamoa qishloqlari

## Manbalar